62019TJ0195_INF
Rozsudok Všeobecného súdu (deviata komora) z 9. februára 2022 –GEA Group/Komisia
(vec T‑195/19)
„Hospodárska súťaž – Kartely – Európske trhy s cínovými stabilizátormi a s tepelnými stabilizátormi ESBO/estery – Rozhodnutie, ktorým sa konštatuje porušenie článku 81 ES – Zrušenie rozhodnutia, ktorým sa mení pôvodné rozhodnutie – Rozhodnutie o zamietnutí žiadosti o vrátenie pokuty – Žaloba o neplatnosť – Akt, ktorý možno napadnúť žalobou – Záujem na konaní – Prípustnosť – Článok 266 ods. 1 ZFEÚ“
1.
Žaloba o neplatnosť – Akty, ktoré možno napadnúť žalobou – Pojem – Akt výlučne potvrdzujúci existujúci akt – Vylúčenie – Podmienky – Akt, ktorý neobsahuje žiadny nový prvok oproti existujúcemu aktu – Rozhodnutie Komisie o zamietnutí žiadosti o vrátenie zaplatenej pokuty – Rozhodnutie, ktoré nemá rovnaký obsah ako pôvodné rozhodnutie – Chýbajúci výlučne potvrdzujúci charakter – Prípustnosť
(článok 263 ZFEÚ)
(pozri body 44 – 51)
2.
Žaloba o neplatnosť – Fyzické alebo právnické osoby – Záujem na konaní – Nevyhnutnosť skutočne existujúceho záujmu – Posúdenie v čase podania žaloby – Žaloba, ktorá môže priniesť žalobcovi prospech – Žaloba, ktorej cieľom je predísť budúcemu opakovaniu nezákonnosti aktu inštitúcie alebo orgánu Únie – Prípustnosť
(článok 263 štvrtý odsek ZFEÚ)
(pozri body 52 – 58)
3.
Žaloba o neplatnosť – Rozsudok o zrušení – Účinky – Zrušenie rozhodnutia Komisie, ktorým sa mení rozhodnutie o uložení pokuty – Zrušenie rozhodnutia, ktoré sa netýka ani uloženia, ani výšky pokuty, ktoré boli stanovené rozhodnutím – Povinnosť Komisie vrátiť zaplatenú pokutu – Neexistencia – Zaplatenie pokuty, ku ktorému došlo na základe údajov uvedených v zrušenom rozhodnutí – Neexistencia vplyvu – Porušenie zásady ochrany legitímnej dôvery – Neexistencia
(článok 263 štvrtý odsek a článok 266 ods. 1 ZFEÚ)
(pozri body 75 – 80, 85 – 91, 98 – 103)
Predmet
Návrh podaný na základe článku 263 ZFEÚ, na zrušenie rozhodnutia Komisie Ares(2019) 283284 z 24. januára 2019, ktorým sa zamieta žiadosť žalobkyne o vrátenie pokuty vyplatenej na základe rozhodnutia Komisie K(2009) 8682 v konečnom znení z 11. novembra 2009 týkajúceho sa konania podľa článku 81 ES a článku 53 Dohody o EHP (vec COMP/38.589 – tepelné stabilizátory)
Výrok
1.
Žaloba sa zamieta.
2.
GEA Group AG znáša svoje vlastné trovy konania a je povinná nahradiť trovy konania, ktoré vznikli Európskej komisii.